recursal/SuperWikiNEXT-32B huggingface dataset:
Ο **Διεθνής Οργανισμός Ερευνών για τον Καρκίνο** ή **Διεθνής Οργανισμός για την Έρευνα του Καρκίνου** (International Agency for Research on Cancer ή IARC, ή CIRC στα γαλλικά) είναι ένας διακρατικός Οργανισμός, τμήμα της Παγκόσμιας Οργάνωσης Υγείας των Ηνωμένων Εθνών.
Τα κεντρικά του γραφεία βρίσκονται στη Λυών της Γαλλίας και ο ρόλος του είναι να κάνει και να συντονίζει την έρευνα για τις αιτίες του καρκίνου, καθώς επίσης και να κάνει επιδημιολογικές μελέτες για τον καρκίνο σε όλο τον κόσμο, μελετά τις αιτίες που προκαλούν καρκίνο και τους μηχανισμούς της καρκινογένεσης και αναπτύσσει στατηγικές για τον έλεγχο του καρκίνου. Εκδίδει και συντηρεί μια σειρά από μονογραφίες για τους κινδύνους καρκινογένεσης στους ανθρώπους από μια ποικιλία υλικών, μιγμάτων και περιβαλλόντων, στα οποία μπορεί να εκτίθενται άνθρωποι, για την αξιολόγηση και ταξινόμησή τους σχετικά με την επίδρασή τους στην πρόκληση ή όχι καρκίνου στον άνθρωπο.

Κατηγορίες IARC
---------------

Το IARC ταξινομεί τα υλικά, τα μίγματα υλικών και τα περιβάλλοντα σε πέντε κατηγορίες:

* **Κατηγορία 1**: Καρκινογενή για τον άνθρωπο.
* **Κατηγορία 2Α**: Πιθανότατα (probable) καρκινογενή για τον άνθρωπο.
* **Κατηγορία 2Β**: Πιθανώς (possibly) καρκινογενή για τον άνθρωπο.
* **Κατηγορία 3**: Μη ταξινομήσιμο σχετικά με καρκινογένεση για τον άνθρωπο.
* **Κατηγορία 4**: Πιθανότατα μη καρκινογενή για τον άνθρωπο.

Σημειώνεται ότι στην κατηγορία 4 το ινστιτούτο έχει κατατάξει μέχρι τις αρχές του 2009 ένα μόνο υλικό, την καπρολακτάμη.

Δείτε επίσης
------------

* Ευρωπαϊκή Οργάνωση για την Έρευνα και τη Θεραπεία του Καρκίνου (European Organisation for Research and Treatment of Cancer, EORTC)
* Εθνικό Ινστιτούτο για τον Καρκίνο (ΗΠΑ) (National Cancer Institute, USA)
* Καρκίνος (ασθένεια)

Παραπομπές
----------

1. ↑  Ferber D (July 2003). "Carcinogens. Lashed by critics, WHO's cancer agency begins a new regime". Science (journal) 301 (5629): 36–7. [*νεκρός σύνδεσμος*] 12843372
2. ↑  Πληροφορίες για τον Διεθνή Οργανισμό Ερευνών για τον Καρκίνο (IARC) από την Παγκόσμια Οργάνωση Υγείας
3. ↑  Tomatis L (2002), *The IARC monographs program: Changing attitudes towards public health*. Int J Occup. Environ Health 8 (2): 144–52. 12019681.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διεθνής Οργανισμός Ερευνών για τον Καρκίνο** |

* Επίσημος ιστότοπος του IARC
* Ταξινόμηση των ουσιών που έχει εξετάσει το IARC στις κατηγορίες 1, 2Α, 2Β, 3, 4

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149533873
* **ΕΒΕ**: 248109
* LCCN: n79125097
* ISNI: 0000 0004 0598 0095
* GND: 1001130-4
* SUDOC: 031293409
* BNF: cb11862908n (data)
* BIBSYS: 90072224
* NLA: 35226187
* NDL: 00288452
* NKC: kn20010711171
* BNE: XX254137
* CiNii: DA00673555

 |

 |
Η **τοξοβολία σε αροτροειδή στύλο** ήταν ένα από τα δύο αγωνίσματα τοξοβολίας σε στύλο στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 15 και 16 Ιουλίου, έλαβαν μέρος συνολικά 129 τοξοβόλοι από τρεις χώρες.

Σύνοψη αγωνίσματος
------------------

Είναι γνωστά μόνο τα ονόματα των τριών κορυφαίων τοξοβόλων στην κατάταξη του αγωνίσματος. Υπήρχαν 126 ακόμη τοξοβόλοι, καθώς 129 αθλητές διαγωνίστηκαν στα δύο αγωνίσματα "σε στύλο" (γαλλικά: *à la perche*). Παραμένει όμως άγνωστο το αν όλοι αυτοί οι τοξοβόλοι συμμετείχαν και στα δύο αγωνίσματα, και αν όχι, δεν είναι γνωστό το πόσοι από αυτούς συμμετείχαν όντως στο καθένα.

Ο Βέλγος Εμανουέλ Φουλόν βγήκε πρώτος, ενώ στη δεύτερη θέση ισοβάθμισαν ο Γάλλος Ωγκύστ Σερρουρί με τον Βέλγο Εμίλ Ντρουάρ. Παραμένει άγνωστη η τελική κατάταξη των αθλητών που κατέλαβαν τις άλλες θέσεις καθώς και όλες οι επιδόσεις στο αγώνισμα.

Τελική κατάταξη
---------------

| Κατάταξη | Αθλητής |
| --- | --- |
| 1 | Βέλγιο Εμανουέλ Φουλόν (Βέλγιο) |
| 2 | Γαλλία Ωγκύστ Σερρουρί (Γαλλία) |
| Βέλγιο Εμίλ Ντρουάρ (Βέλγιο) |
| 4–129; | *Άγνωστα ονόματα* |

Παραπομπές
----------

1. ↑  «Archery at the 1900 Paris Summer Games». Sports-Reference. Αρχειοθετήθηκε από το πρωτότυπο στις 28 Νοεμβρίου 2011. Ανακτήθηκε στις 5 Οκτωβρίου 2014.

Πηγές
-----

* International Olympic Committee medal winners database.
* De Wael, Herman. *Herman's Full Olympians: Archery 1900*. Sky Net. Αρχειοθετήθηκε από το πρωτότυπο στις 12 Μαρτίου 2007. Ανακτήθηκε στις 5 Οκτωβρίου 2014.
* Mallon, Bill (1998). *The 1900 Olympic Games, Results for All Competitors in All Events, with Commentary*Απαιτείται δωρεάν εγγραφή. Jefferson, North Carolina: McFarland & Company, Inc. Publishers. ISBN 0-7864-0378-0.
Η **Διεθνής Χαρτογραφική Ένωση (ΔΧΕ)** (Αγγλικά: **International Cartographic Association** (**ICA**)), είναι ένας οργανισμός που έχει δημιουργηθεί από τους χαρτογραφικούς οργανισμούς διαφόρων εθνικών μελών, με σκοπό τη δημιουργία ενός πλαισίου συζήτησης για θέματα και τεχνικές στην χαρτογραφία και στα γεωγραφικά συστήματα πληροφοριών, σε διεθνές επιπεδο. 

**Διεθνής Χαρτογραφική Ένωση**| ΔΧΕ |
| --- |
| Έτος Ίδρυσης | 1659 |
| Επίσημη γλώσσα | Αγγλικά, Γαλλικά |
| Πρόεδρος | Tim Trainor |
| Ιστότοπος | ICA Official website |

Ιστορία
-------

Η ΔΧΕ (ICA) ιδρύθηκε στις 9 Ιουνίου 1959, στην πόλη και πρωτεύουσα Βέρνη της Ελβετίας. Η πρώτη γενική συνάντηση μετά την ίδρυση έλαβε μέρος στο Παρίσι το το 1961: εκεί έγινε και η αποδοχή των καταστατικών ίδρυσης της ένωσης. Μεταγενέστερα συνέδρια έχουν λάβει μέρος σε όλο τον κόσμο, από την Ινδία (Δελχί, 1968) στην Νότια Αφρική (Ντέρμπαν 2003), από την Ιταλία (Στρέζα, 1970) στο Μεξικό (Μορέλια, 1987), από την Αυστραλία (Περθ, 1984) στην Κίνα (Πεκίνο 2001) καθώς και σε άλλες τοποθεσίες ανά τον κόσμο.

Παραπομπές
----------

1. ↑  «History of the ICA».
Οι **ενδιάμεσες εκλογές των Ηνωμένων Πολιτειών του 2014** (αγγλικά: *2014 United States elections*) διεξάχθηκαν την Τρίτη, 4 Νοεμβρίου 2014. Άλλες επιμέρους εκλογές έγιναν κατά την διάρκεια της χρονιάς. Οι εκλογές αυτές καθόρισαν την σύνθεση του Κογκρέσου που αποτελείται από την Γερουσία και την Βουλή των Αντιπροσώπων. Στις συγκεκριμένες εκλογές καθορίστηκαν και οι 435 έδρες της Βουλής των Αντιπροσώπων καθώς και 36 από τις 100 θέσεις της Γερουσίας, καθώς και 38 πολιτειακές και εδαφικές τοπικές κυβερνήσεις αλλά και 46 νομοθετικά σώματα (εκτός της Λουιζιάνας, του Μισισίπι, του Νιού Τζέρσεϊ και της Βιρτζίνια). Οι συγκεκριμένες εκλογές ήταν από τις ακριβότερες στην ιστορία του κράτους με συνολικές επενδύσεις από τα κύρια κόμματα να ανέρχονται τα 3.7 δισεκατομμύρια δολάρια.

Το αποτέλεσμα των εκλογών ήταν η σαρωτική επικράτηση του Ρεπουμπλικανικού Κόμματος στην Γερουσία, την Βουλή των Αντιπροσώπων αλλά και στην πλειοψηφία των πολιτειακών κυβερνήσεων. Οι Ρεπουμπλικάνοι απέκτησαν για πρώτη φορά από το 2006 τον έλεγχο του Κογκρέσου και αύξησαν τις θέσεις τους στην Βουλή των Αντιπροσώπων. Οι Ρεπουμπλικάνοι επίσης ελέγχουν την πλειοψηφία της πλειοψηφίας των πολιτειακών κυβερνήσεων με την ανάκτηση τριών πρώην δημοκρατικών πολιτειών.

Η συμμετοχή στις εκλογές του 2014, ήταν από τις χαμηλότερες στην ιστορία (οι χαμηλότερη από το 1942), αφού μόλις το 36.4% των συνολικών ψηφοφόρων, ψήφισαν.

Εκλογές
-------

### Εκλογές της Γερουσίας

Κύριο λήμμα: Εκλογές της Γερουσίας των Ηνωμένων Πολιτειών 2014
### Εκλογές της Βουλής

Κύριο λήμμα: Εκλογές της Βουλής των Αντιπροσώπων των Ηνωμένων Πολιτειών 2014
### Εκλογές Κυβερνητών

Κύριο λήμμα: Εκλογές Κυβερνητών των Ηνωμένων Πολιτειών 2014

Παραπομπές
----------

1. ↑  «Breaking down the 2014 Republican wave». *PBS NewsHour* (στα Αγγλικά). 5 Νοεμβρίου 2014. Ανακτήθηκε στις 3 Νοεμβρίου 2022.
2. ↑  «2014 midterm election turnout lowest in 70 years». *PBS NewsHour* (στα Αγγλικά). 10 Νοεμβρίου 2014. Ανακτήθηκε στις 3 Νοεμβρίου 2022.
**Τοξικομανία** ή **εξάρτηση από ναρκωτικά και φάρμακα** είναι η έξη της χρήσης ναρκωτικών ουσιών ή φαρμάκων που δεν δύναται να αποβληθεί αυτοδυνάμως από τον χρήστη. Σύμφωνα με τον Π.Ο.Υ. η εξάρτηση είναι μία κατάσταση αλληλεπίδρασης μεταξύ ενός ζώντος οργανισμού και ενός ναρκωτικού, η οποία χαρακτηρίζεται από επιδράσεις στη συμπεριφορά ή άλλες που περιλαμβάνουν πάντοτε μία εσωτερική ώθηση για λήψη ναρκωτικού σε περιοδική ή διαρκή βάση, με σκοπό τη βίωση ψυχικών εμπειριών και σε ορισμένες περιπτώσεις την αποφυγή ενοχλήσεων που προκαλούνται από την έλλειψή της (σύνδρομο στέρησης).

Κοινά ναρκωτικά είναι το αλκοόλ η ηρωίνη, η κάνναβη, η κοκαΐνη, το MDMA (έκσταση), οι αμφεταμίνες, το LSD (διαιθυλαμίδιο λυσεργικού οξέος), τα παραισθησιογόνα μανιτάρια, η κεταμίνη, το GHB (γ-υδροξυβουτυρικό οξύ). Στην κατηγορία ναρκωτικά περιλαμβάνονται φάρμακα αγχολυτικά, υπνωτικά, αντικαταθλιπτικά, διεγερτικά του Κεντρικού Νευρικού Συστήματος και οπιοειδή αναλγητικά.

Νομικά απαγορεύεται η κατοχή, χρήση και διακίνηση ναρκωτικών. Οι παραβάτες τιμωρούνται με φυλάκιση 1 έτους έως κάθειρξη 10 ετών.

Η χρήση ναρκωτικών ουσιών σχετίζεται με οξέα και χρόνια προβλήματα υγείας που εξαρτώνται από τις ιδιότητες των ουσιών, την οδό χορήγησης, την ατομική ευαλωτότητα και το κοινωνικό πλαίσιο της χρήσης τους. Στις οξείες βλάβες συμπεριλαμβάνεται η λήψη υπερβολικής δόσης που αποτελεί και το συνηθέστερο αίτιο θανάτου. Γενικά αποτελούν κίνδυνο για τη δημόσια υγεία και συνδέονται με λοιμώδη νοσήματα, νοσηρότητα και θνησιμότητα, επειδή όσοι κάνουν χρήση ναρκωτικών, ιδίως ενέσιμη, κινδυνεύουν να προσβληθούν από λοιμώδη νοσήματα λόγω κοινής χρήσης συνέργων (βελόνες). To AIDS (HIV) και η ιογενής ηπατίτιδα εμφανίζουν υψηλό επιπολασμό στους χρήστες ενέσιμων ναρκωτικών σε ολόκληρη την Ευρώπη.

Αναφορές
--------

1. ↑  Άρθρο 13 Ν. 1729/1987
2. ↑  Στ. Παύλου, Ναρκωτικά, σελ. 219
3. ↑  Τίγγα, Όλγα. «Διπλωματική εργασία:Η ποινική αντιμετώπιση του χρήστη ναρκωτικών ουσιών» (PDF).
4. ↑  Καρόλου, Ιωάννα (2006). «Διπλωματική εργασία: Η επίδραση της εξάρτησης από τις ναρκωτικές ουσίες στον καταλογισμό του δράστη» (PDF).
5. ↑  Εθνικός Οργανισμός Φαρμάκων (2007). *Εθνικό Συνταγολόγιο 2007*. σελ. 189-270. ISBN 978-960-86876-8-4.
6. ↑  Άρθρο 30 παρ. 4 Ν. 4139/2013
7. ↑  Σακκάς, Νικόλαος. «Διπλωματική εργασία:Οι διατάξεις του Ν.4139/2013 για τους εξαρτημένους χρήστες και η αξιολόγηση της εφαρμογής τους».
8. 1 2  «Ευρωπαϊκή έκθεση για τα ναρκωτικά. Τάσεις και εξελίξεις. 2018» (PDF). Ευρωπαϊκό Κέντρο Παρακολούθησης Ναρκωτικών και Τοξικομανίας.
Η **εκλογή της Γερουσίας των Ηνωμένων Πολιτειών στο Αρκάνσας** έλαβε χώρα στις 2 Νοεμβρίου 2004 μαζί με άλλες εκλογές για τη Γερουσάι των Ηνωμένων Πολιτειών σε άλλες πολιτείες καθώς και εκλογές για την Βουλή των Αντιπροσώπων των Ηνωμένων Πολιτειών και δάφορες πολιιτειακές και τοπικές εκλογές. Η Δημοκρατική κάτοχος Γερουσιαστής των ΗΠΑ Μπλανς Λίνκολν rδιαγωνίσθηκε για να επανακλεγεί. Η Λίνκολν επανεκλέχθηκε, ενώ ο Πρόεδρος Τζορτζ Ο. Μπους κέρδισε την πολιτεία με σχεδόν την ίδια διαφορά νίκης.

Αποτελέσματα
------------

| Αποτελέσματα Ρεπουμπλικανικού προκριματικού |
| --- |
| Κόμμα | Υποψήφιος | Ψήφοι | Ποσοστό |
|  | **Ρεπουμπλικανικό** | **Τζιμ Χολτ √** | **37,254** | **68,9%** |
|  | Ρεπουμπλικανικό | Άντυ Λη | 10,709 | 19,8% |
|  | Ρεπουμπλικανικό | Ρόζμαρι Κλάμπιτ | 6,078 | 11.3% |
| **Σύνολα** | ' | **100%** |

Γενική Εκλογή
-------------

### Υποψήφιοι

* Μπλανς Λίνκολν (Δ), Εν ενεργεία Γερουσιαστής των ΗΠΑ
* Τζιμ Χολτ (Ρ), Πολιτειακός Γερουσιαστής

### Εκστρατεία

Η Λίνκολν ήταν δημοφιλής κάτοχος. Τον Μάρτιο, είχε ποσοστό δημοτικότητας 55%. Η Λίνκολν αυτοαποκαλείτο υπερασπίστρια της αγροτικής Αμερικής, έχοντας μεγαλώσει και η ίδια σε φάρμα.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Μαρτίου 2012. Ανακτήθηκε στις 9 Μαρτίου 2012.
**Η δολοφονία του Κασέμ Σουλεϊμανί**, σημαντικού Ιρανού στρατηγού του Ισλαμικού Επαναστατικού Σώματος Φρουράς του Ιράν (IRGC) συνέβη στις 3 Ιανουαρίου 2020, όταν ένα αμερικάνικο drone κοντά στο Διεθνές Αεροδρόμιο της Βαγδάτης τον στόχευσε και τον σκότωσε, ενώ ο ίδιος σχεδίαζε να συναντηθεί με τον Ιρακινό πρωθυπουργό Αντίλ Αμπντούλ Μαχντί στη Βαγδάτη.

Ιστορικό
--------

Ο Κασέμ Σουλεϊμανί ήταν διοικητής της Δύναμης Quds - η οποία έχει χαρακτηριστεί τρομοκρατική οργάνωση από τις ΗΠΑ, τον Καναδά, τη Σαουδική Αραβία και το Μπαχρέιν - και θεωρούνταν το δεύτερο ισχυρότερο πρόσωπο του Ιράν, υποταγμένο στον ανώτατο ηγέτη Αλί Χαμενεΐ. Άλλοι εννέα σκοτώθηκαν μαζί με τον Σουλεϊμανί, μεταξύ των οποίων τέσσερις Ιρανοί και πέντε Ιρακινοί υπήκοοι, όπως ο αναπληρωτής πρόεδρος των Λαϊκών Δυνάμεων Κινητοποίησης του Ιράκ (PMF) και ο διοικητής της πολιτοφυλακής Καταΐμπ Χεζμπολάχ που υποστηρίζεται από το Ιράν, Αμπού Μάχντι αλ Μουχάντις- κατονομασμένος τρομοκράτης στις ΗΠΑ και στα Ηνωμένα Αραβικά Εμιράτα (ΗΑΕ).

Παραπομπές
----------


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δολοφονία του Κασέμ Σολεϊμανί** |
Η **Κλαούντια Γιανς-Ιγκνάτσικ** (πολωνικά: Klaudia Jans-Ignacik) (γενν. 24 Σεπτεμβρίου 1984) είναι Πολωνή πρώην αθλήτρια της αντισφαίρισης. Στις 16 Αυγούστου 2004, έφτασε στην καλύτερη θέση στην παγκόσμια κατάταξης μονού, Νο. 410. Στις 10 Σεπτεμβρίου 2012, έφτασε στο Νο. 28 της κατάταξης του διπλού.

Η Γιανς-Ιγκνάτσικ κέρδισε τρία τουρνουά διπλού WTA, το Andalucia Tennis Experience 2009 με την Αλίτσια Ροσόλσκα, το Internationaux de Strasbourg 2012 με την Όλγκα Γκοβόρτσοβα και το Rogers Cup 2012 με την Κριστίνα Μλαντένοβιτς.

Το 2012, προκρίθηκε στον πρώτο της τελικό Grand Slam στο Γαλλικό Όπεν, με τον Σαντιάγο Γκονζάλεθ στο τουρνουά μικτού διπλού. Η Γιανς-Ιγκνάτσικ είναι μία από τους εννέα Πολωνούς αθλητές της αντισφαίρισης στην ιστορία που έπαιξαν σε τελικό Grand Slam, με τους άλλους να είναι οι Γιαντβίγκα Γεντζεγιόφσκα, Βόιτσεχ Φίμπακ, Μάριους Φίρστενμπεργκ, Γούκας Κούμποτ, Μάρτσιν Ματκόφσκι, Αγκνιέσκα Ραντβάνσκα, Αλίτσια Ροσόλσκα και Ίγκα Σφιόντεκ.

Εκπροσώπησε την Πολωνία στο Fed Cup και στους Θερινούς Ολυμπιακούς Αγώνες του 2008 και του 2012. Παίζοντας για την Πολωνία στο Fed Cup, η Γιανς-Ιγκνάτσικ έχει ρεκόρ νίκες-ήττες 20–12.

Η Κλαούντια παντρεύτηκε τον Μπάρτος Ιγκνάτσικ το 2011 και πρόσθεσε το επώνυμό του στο δικό της. Στις 31 Δεκεμβρίου 2012, η Γιανς-Ιγκνάτσικ ανακοίνωσε ότι ήταν έγκυος στο πρώτο της παιδί και ότι θα έχανε ολόκληρο το WTA Tour 2013. Την 1η Αυγούστου 2013, γέννησε την πρώτη της κόρη, Ανιέλα Ιγκνάτσικ.

Το 2014, επέστρεψε στους επαγγελματικούς αγώνες και έφτασε σε έξι ημιτελικούς διπλού, έναν εκ των οποίων στη χώρα της, στο Katowice Open.

Τον Ιανουάριο του 2015, η Γιανς-Ιγκνάτσικ προκρίθηκε στον πρώτο της προημιτελικό Grand Slam διπλού γυναικών, με την Σλοβένα Αντρέγια Κλέπατς, στο Αυστραλιανό Όπεν.

Την 1η Σεπτεμβρίου 2016, η Γιανς-Ιγκνάτσικ ανακοίνωσε την αποχώρησή της από την επαγγελματική αντισφαίριση

Παραπομπές
----------

1. 1 2  *WTA website*.
Ως **τεκμήριο αθωότητας** νοείται η νομική αρχή σύμφωνα με την οποία κάθε άτομο που κατηγορείται για οποιοδήποτε έγκλημα θεωρείται αθώο έως ότου αποδειχθεί η ενοχή του. Υπό το τεκμήριο της αθωότητας, το νομικό βάρος απόδειξης φέρει, επομένως, η κατηγορούσα αρχή, η οποία πρέπει να παρουσιάσει επιτακτικά στοιχεία στον δικαστή ή τον ένορκο. Εάν η δίωξη δεν αποδείξει τις κατηγορίες αληθείς, τότε το άτομο απαλλάσσεται από τις κατηγορίες. Η εισαγγελία πρέπει στις περισσότερες περιπτώσεις να αποδείξει ότι ο κατηγορούμενος είναι ένοχος πέρα από εύλογη αμφιβολία. Εάν υπάρχουν εύλογες αμφιβολίες, ο κατηγορούμενος πρέπει να αθωωθεί. 

Σε πολλές χώρες και σε πολλά νομικά συστήματα, συμπεριλαμβανομένων των συστημάτων του κοινού δικαίου και του αστικού δικαίου, το τεκμήριο αθωότητας αποτελεί νόμιμο δικαίωμα του κατηγορουμένου σε ποινική δίκη. Είναι επίσης ένα διεθνές ανθρώπινο δικαίωμα σύμφωνα με την Οικουμενική Διακήρυξη των Ανθρωπίνων Δικαιωμάτων του ΟΗΕ, άρθρο 11.

Επισήμως, καθιερώθηκε με τον Πανδέκτη επί Ιουστινιανού.

Παραπομπές
----------

1. ↑  «Digesta seu Pandectae 22.3.2». Grenoble: Université Pierre-Mendès-France. Αρχειοθετήθηκε από το πρωτότυπο στις 28 Μαρτίου 2012. Ανακτήθηκε στις 13 Οκτωβρίου 2010.
Ο **Τζορτζ Στιούαρτ Ρόμπερτσον** (αγγλικά:George Stuart Robertson) (25 Μαΐου 1872 – 29 Ιανουαρίου 1967) ήταν Βρετανός αθλητής του στίβου και της αντισφαίρισης , τρίτος ολυμπιονίκης το 1896.

Ο Ρόμπερτσον που ήταν λάτρης της αρχαίας ελληνικής φιλοσοφίας σπούδασε στο πανεπιστήμιο της Οξφόρδης ενώ το 1894 ήταν πρώτος στους πανεπιστημιακούς αγώνες στη σφυροβολία. Το 1896 είδε μια αγγελία σε ένα πρακτορείο ταξιδίων και πληρώνοντας 11 λίρες για το ταξίδι βρέθηκε στην Αθήνα στους Α' ολυμπιακούς αγώνες. Φτάνοντας στην Αθήνα δήλωσε συμμετοχή στη δισκοβολία την αντισφαίριση και τη σφαιροβολία.

Στην δισκοβολία ήρθε τέταρτος με βολή στα 25,20 μέτρα, το χειρότερο αποτέλεσμα που έχει καταγραφεί ποτέ στη δισκοβολία σε Ολυμπιακούς Αγώνες. Στο τουρνουά τένις, στο απλό ανδρών ηττήθηκε στον πρώτο γύρο από τον Πασπάτη και τελικά κατέλαβε την όγδοη θέση σε δεκατρείς συμμετέχοντες. Στο διπλό ανδρών με συμπαίκτη τον Αυστραλό Έντγουϊν Φλακ κατέκτησε την τρίτη θέση περνώντας στον πρώτο γύρο χωρίς αγώνα, στον δεύτερο αγώνα έχασαν από το ζευγάρι Κάσδαγλη - Πετροκόκκινου και τερμάτισαν τρίτοι χωρίς νίκη. 

Στην τελετή που ακολούθησε στο τέλος των αγώνων απήγγειλε μια ωδή που έγραψε ο ίδιος στα αρχαία ελληνικά.

Παραπομπές
----------

1. 1 2  *ITF website*.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 11  Μαΐου 2020.
3. ↑  Ανακτήθηκε στις 24  Ιουνίου 2019.
4. 1 2 3  Hodge, Gavvandra, Olympian odes: I say, what rhymes with Discoboloi? in *The Independent on Sunday* 8 August 2004, at findarticles.com
5. ↑  George S. Robertson profile Αρχειοθετήθηκε 2007-09-01 στο Wayback Machine. at databaseolympics.com

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61252107
* LCCN: no2004027095
* ISNI: 0000 0000 4442 8747
* GND: 1157721818
* SUDOC: 171869702

 |

 |
Τα **υγρόμετρα** είναι ειδικά όργανα της Μετεωρολογίας, με τα οποία μετριέται η υγρασία ατμόσφαιρας. Υπάρχουν διάφοροι τύποι υγρομέτρων όπως το **υγρόμετρο τρίχας**, το **υγρόμετρο Αλλυάρ** ή υγρόμετρο δρόσου, καθώς και άλλα που λόγω διαφορετικού τρόπου λειτουργίας και μέτρησης φέρονται με κατ' ιδία ονόματα όπως οι υγρογράφοι και τα ψυχρόμετρα.

Υγρόμετρο τρίχας
----------------

Υγρόμετρο τρίχας
Το 1783 ο Ελβετός γεωλόγος Οράς Μπενεντίτ ντε Σοσύρ ανακάλυψε το υγρόμετρο με το οποίο και γίνεται η μέτρηση της υγρασίας στον αέρα. Όσο κι αν φανεί παράξενο, το κύριο μέρος του οργάνου αυτού είναι η δέσμη τριχών ανθρώπου ή αλόγου. Οι Ινδιάνοι στην Αμερική γνώριζαν από τα πολύ παλαιότερα χρόνια την ιδιότητα των φυσικών τριχών να αυξομειώνονται κατά το μήκος τους ανάλογα με την υγρασία που είχαν. Μια αρκετά μακάβρια μέθοδος, αφού και παρατηρήθηκε το φαινόμενο αυτό από τις τούφες της κεφαλής των εχθρών τους που είχαν αποκεφαλίσει.

Στα σύγχρονα υγρόμετρα υφίσταται δέσμη ανθρώπινων τριχών, κατά προτίμηση ξανθού ατόμου, που προηγουμένως έχουν καθαρισθεί πολύ καλά από σκόνες και το λίπος. Οι τρίχες λοιπόν αυτές όταν ο αέρας είναι υγρός απορροφούν υγρασία και επιμηκύνονται. Αντίθετα όταν ο αέρας είναι ξηρός η υγρασία των τριχών εξατμίζεται και το μήκος τους μειώνεται. Οι αυξομειώσεις αυτές μεγεθύνονται μηχανικά και μεταβιβάζονται σε δείκτη επί βαθμολογημένου τόξου 0 - 100.

Υγρόμετρο Αλλυάρ
----------------

Ο τύπος αυτού του υγρομέτρου βασίζεται στον προσδιορισμό της θερμοκρασίας κατά την οποία εμφανίζεται σε κάποια αποψυχόμενη επιφάνεια δρόσος που προέρχεται από την υγρασία του αέρος. Η θερμοκρασία αυτή που ονομάζεται «σημείο δρόσου» σχετίζεται άμεσα με την υγρομετρική κατάσταση του αέρα. Το υγρόμετρο Αλλυάρ αποτελείται από ορθογώνιο μεταλλικό δοχείο που περιέχει αιθέρα. Ο αιθέρας εξατμιζόμενος δια πρόσφυσης ρεύματος αέρος, προκαλεί απόψυξη των τοιχωμάτων του δοχείου και εμφάνιση στην εξωτερική του επιφάνεια σταγονίδια δρόσου. Η αναλογία αυτών προσδιορίζει την υφιστάμενη υγρασία.

Λαογραφία
---------

Μπορεί βέβαια οι ινδιάνοι να πρόσεξαν μέσα από μακάβριες καταστάσεις την φυσική ιδιότητα των τριχών, που μαρτυρά ιδιαίτερη προσοχή πιθανώς εκ φόβου, πλην όμως ο ελληνικός λαός της υπαίθρου την γνώριζε την ιδιότητα αυτή από πολύ παλιά από τα σχοινιά στους αχυρώνες που άλλοτε αυτά χαλαρώνουν και άλλοτε σφίγγουν.  

Σχετική είναι και η ακόλουθη ελληνική παροιμία: «*Όταν σφίγγουν τα σχοινιά ξέχασε τον θερισμό*».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υγρόμετρο** |
Ο **υγροποιημένος αέρας** (αγγλικά: *liquid air*) είναι αέρας που ψύχθηκε σε κρυογενετικές θερμοκρασίες. Έχει χαρακτηριστικό ανοικτό γαλάζιο χρώμα.

Ιδιότητες
---------

Ο υγροποιημένος αέρας έχει την ιδιότητα να απορροφά πολύ γρήγορα θερμότητα και να επαναφέρεται στην αέρια κατάσταση και για το λόγο αυτό πρέπει να φυλάσσεται σε φιάλη κενού. Έχει πυκνότητα κατά προσέγγιση 870kg/m3, ωστόσο αυτό μπορεί να ποικίλλει, καθώς εξαρτάται και από την χημική σύστασή του. Επαναφέρεται στην αέρια κατάσταση στους -195 βαθμούς Κελσίου και έχει θερμοκρασία πήξεως -215 βαθμούς Κελσίου.

Χρήσεις
-------

Χρησιμοποιείται ως βιομηχανική πηγή αζώτου, οξυγόνου, αργού και άλλων αερίων. Μπορεί να αντικαταστήσει το υγρό άζωτο στα εφέ της θεατρικής ομίχλης και καπνού.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Liquid air  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Κλαύδιος Απολινάριος** ήταν χριστιανός επίσκοπος της Ιεράπολης στη Φρυγία και επιφανής απολογητής.

Ο Κλαύδιος Απολινάριος έζησε στο δεύτερο μισό του 2ου αιώνα. Πέθανε γύρω στο 190. Είχε γράψει, το 171-172 απολογία υπέρ των Χριστιανών, την οποία απεύθυνε στον αυτοκράτορα Μάρκο Αυρήλιο. Επίσης, 5 βιβλία προς Έλληνες εθνικούς, δύο βιβλία προς τους Ιουδαίους, δύο βιβλία σχετικά με την αλήθεια κι ένα κατά των Εγκρατιτών της σχολής του Σεβήρου. Ακόμη, έγραψε ένα έργο σχετικά με την αληθινή θρησκεία κι ένα σχετικά με το Πάσχα. Πολέμησε με τα κείμενά του τον Μοντανισμό. Το Συνοδικό του 9ου αιώνα μας πληροφορεί ότι είχε συγκαλέσει σύνοδο, στην οποία πήραν μέρος 26 επίσκοποι, η οποία καταδίκασε τον Μοντανό, την Μαξιμίλλα και τον υποδηματοποιό Θεόδοτο.

Δεν έχουν διασωθεί ολόκληρα έργα του. Σώζονται μόνο κάποια αποσπάσματα, των οποίων όμως η γνησιότητά αμφισβητείται.

Η Καθολική εκκλησία εορτάζει τη μνήμη του στις 8 Ιανουαρίου.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑   Κατά το *Πασχάλιο Χρονικό*
3. ↑  Στυλιανός Παπαδόπουλος, Πατρολογία τομ. Α´, εκδόσεις Παρουσία, Αθήνα 1997, σελ. 248

Πηγές
-----

* Θρησκευτική και Ηθική Εγκυκλοπαιδεία Μαρτίνου, τόμος 2, σελ. 1113
* Στυλιανός Παπαδόπουλος, Πατρολογία τομ. Α´, εκδ. Παρουσία, Αθήνα 1997, σελ.248
* Henry Wace «A dictionary of Christian Biography and Literature to the end of the sixth century A.D. with an account of the principal sects and heresies»

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10199751
* GND: 100734855
* SUDOC: 227283945
* ICCU: PUVV261448

 |

 |
Vase
Ο **Τζορτζ Σάκιερ** (αγγλικά: *George Sakier*, 1897 - 1988) ήταν Αμερικανός σχεδιαστής και καλλιτέχνης. Υπήρξε σημαντικός υπερασπιστής της Αρ Ντεκό τέχνης. Στις δεκαετίες του 30’ και του 40’ εργάστηκε ως επικεφαλής σχεδίου της Fostoria Glass Company.

Βιογραφία
---------

Γεννημένος στο Μπρούκλιν της Νέας Υόρκης, το 1897, μελέτησε αρχικά στο Πανεπιστήμιο Εφαρμοσμένης Μηχανικής του Πανεπιστημίου Κολούμπια και στο Ινστιτούτο Πρατ. Έχοντας συνθέσει το κείμενο *Machine Design and Descriptive Geometry* στην ηλικία των 19, εργάστηκε ως τεχνικός καμουφλάζ κατά τη διάρκεια του Α’ Παγκόσμιου πολέμου, και συνέχισε στο μέλλον να εργάζεται ως σχεδιαστής, συνδυάζοντας την τεχνολογία με τον κλασικισμό.

Στο ξεκίνημα της καριέρας του εργάστηκε ως καλλιτεχνικός διευθυντής για τα περιοδικά *Vogue*, για το *Harper’s Bazaar* και *Modes and Manners*. Αργότερα στράφηκε στο βιομηχανικό σχέδιο, αποδίδοντας την πρώτη διεθνή έκθεση σχεδίου στο Μόναχο ως έμπνευσή του. Ξεκινώντας το 1927, ο Σάκιερ ανέπτυξε σχέδια για την *American Radiator* και *Standard Sanitation Company* σχεδιάζοντας σύγχρονες βρύσες και μαζικά παραγόμενα προκατασκευασμένα μπάνια. Το πρώτο σχέδιο λουτρών του εγκαταστάθηκε στο ξενοδοχείο Waldorf - Astoria στην πόλη της Νέας Υόρκης, το 1931. Το 1934, ως επικεφαλής του γραφείου της ανάπτυξης σχεδίου της *American Radiator & Standard Sanitary Corporation*, το όνομά του ήταν ανάμεσα σε αυτά που αναφέρθηκαν, στο άρθρο ορόσημο του 1934 του περιοδικού *Fortune* για το νέο τότε επάγγελμα του βιομηχανικού σχεδίου, μαζί με των Λόουι, Ντρέιφους, Τιγκ, και άλλων πρωτοπόρων του επαγγέλματος. Από το 1929 έως το 1979 σχεδίαζε γυάλινα οικιακά ήδη για τη *Fostoria Glass Company*.

Ο Σάκιερ πέθανε στο Παρίσι, το 1988.

Παραπομπές
----------

1. 1 2  «George Sakier». (Αγγλικά) *SNAC*. w6ft9cfx.
2. 1 2  «George Sakier». (Αγγλικά) *Union List of Artist Names*. 500332999.
3. 1 2  *Faceted Application of Subject Terminology*. 360045. Ανακτήθηκε στις 9  Οκτωβρίου 2017.
4. ↑  rkd.nl/explore/artists/97075. Ανακτήθηκε στις 15  Οκτωβρίου 2016.
5. ↑  (Αγγλικά) «Collections: George Sakier - Brooklyn Museum».
6. ↑  (Αγγλικά) «George Sakier (Biographical details) - British Museum».
7. ↑  (Αγγλικά) «George Sakier - gregnanamura.com». Αρχειοθετήθηκε από το πρωτότυπο στις 4 Μαρτίου 2016.
8. ↑  (Αγγλικά) Taylor Klein, Christine (28). «The Quiet Dissemination of American Modernism: George Sakier's Designs for American Radiator» (στα Αγγλικά). *Design Issues* **28** (1): 81-90. doi:10.1162/DESI\_a\_00126. .
9. ↑  (Αγγλικά) «Carroll Gantz - Founders of American Industrial Design - McFarland, 3 Jul 2014, σελ. 59».

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36165981
* **Europeana**: agent/base/74139
* LCCN: n95079238
* ISNI: 0000 0000 3101 9901
* SUDOC: 241675634
* ULAN: 500332999
* RKD: 97075

 |

 |
Ο **Τιβέριος Κλαύδιος Δρούσος**, λατιν. *Tiberius Claudius Drusus filis Claudi* (π. 16 μ.Χ. - 27) από την Ιουλιο-Κλαυδιανή δυναστεία ήταν ο πρώτος γιος τού Κλαυδίου Αυτοκράτορα των Ρωμαίων και της πρώτης συζύγου του Πλαυτίας Ουργουλανίλλας. Είχε μία νεότερη αδελφή, την Καυδία, που όμως ο Κλαύδιος την αποκύρυξε μαζί με την Πλαυτία.

Βιογραφία
---------

Γεννήθηκε πριν ο πατέρας του γίνει Αυτοκράτορας και αρραβωνιάστηκε την Ιουνίλλα, κόρη τού Λούκιου Αιλίου Σηιανού, από την τάξη των ιππέων, που τότε ήταν απλά έπαρχος (prefect). Ο φιλόδοξος Σηιανός γέμισε με ελπίδες. Όμως το 20 μ.Χ. ο Κλαύδιος Δρούσος παίζοντας, έριξε ένα αχλάδι ψηλά στον αέρα και καθώς αυτό επέστρεψε, το έπιασε με το στόμα του, αλλά αυτό τον έπνιξε και πέθανε από ασφυξία. Κατά άλλη εκδοχή τον φόνευσε ο ίδιος ο Σηιανός.

### Μετά το τέλος του

Ο Σηιανός προσπάθησε και δεύτερη φορά να συγγενεύσει με το γένος των Κλαυδίων: το 25 μ.Χ. ζήτησε σε γάμο την Λιβίλλα, αδελφή τού Κλαυδίου και χήρα τού Δρούσου Ιουλίου Καίσαρα (γιού τού Τιβερίου), αλλά ο Τιβέριος αρνήθηκε. Ο Σηιανός μάλλον ευθύνεται για αρκετούς θανάτους συγγενών τού Τιβερίου, που θα μπορούσαν να τον διαδεχθούν, εποφθαλμιώντας ο ίδιος τη διαδοχή. Ο Κλαύδιος από τον τρίτο γάμο του με την Βαλερία Μεσσαλίνα απέκτησε δεύτερο γιο, τον Βρεταννικό το 41 μ.Χ. που -όταν ο Κλαύδιος απεβίωσε και τον διαδέχθηκε ο ανιψιός του Νέρωνας- δηλητηριάστηκε στα 14 έτη του με εντολή τού Νέρωνα για να μην διεκδικήσει τη διαδοχή.

Πηγές
-----

* Suetonius (121). The Lives of the Twelve Caesars. "Claudius", part 27.
Ο **Τεκανσί Κρισνάιγιερ Ραμανάθαν** (*λατινικό αλφάβητο : Tenkasi Krishnaiyer Ramanathan*), (1910 - 8 Οκτωβρίου 1990), ήταν Ινδός πρωταθλητής και προπονητής της αντισφαίρισης. Ήταν αυτοδίδακτος με μεγάλη προσφορά στην Ινδική αντισφαίριση κυρίως σαν προπονητής, το όνομα του εμπνέει ακόμα και σήμερα σεβασμό, θαυμασμό και δέος. 

Προερχόταν από φτωχή οικογένεια στο μικρό χωριό Τεκανσί, εκεί γνώρισε και παντρεύτηκε την γυναίκα του, 17 ετών αυτός και αυτή 12 ετών. Έχοντας μετακομίση στο Μαντράς για να βρει δουλειά είδε έναν αγώνα αντισφαίρισης το 1930 και αποφάσισε ότι αφού μπορούν αυτοί να παίξουν καλά μπορεί και αυτός. Έτσι σε ηλικία 23 ετών αγόρασε την πρώτη του ρακέτα πουλώντας μερικά κοσμήματα της γυναίκα του και διαβάζοντας το βιβλίο του Μπιλ Τίλντεν. Έπαιξε κάποιους αγώνες στο *Telegraph Recreation Club* αλλά λόγω της καταγωγής του δύσκολα έγινε μέλος και τον έβαζαν να αγωνίζεται με ασήμαντους παίκτες, αυτό σταμάτησε και αναγνωρίστηκε η αξία του το 1935 όταν κέρδισε όλους τους πρωταθλητές του συλλόγου και κερδίζοντας το τουρνουά του "Talkatora Club".

Το 1937 ήταν νικητής στο "Mysore State" στο Δελχί, και το 1938 στο "Delhi state". Μεγαλύτερη επιτυχία του ο τελικός του παγκοσμίου πρωταθλήματος σκληρού γηπέδου το 1939 ενώ ήταν και μία φορά φιναλίστ στο πρωτάθλημα Ινδίας το 1939. Το 1939 προσκλήθηκε να αγωνιστεί στο τουρνουά του Γουίμπλεντον αλλά λόγω του Β΄παγκοσμίου πολέμου που ξεκίνησε ενδιάμεσα δεν κατάφερε να πάει. 

Μετά το Μαντράς βρέθηκε στο Νέο Δελχί, όσο διέμενε εκεί ήταν ο Νο1 παίκτης, όπου εργάστηκε σαν δημόσιος υπάλληλος, όταν μερικά χρόνια αργότερα επέστρεψε στο Μαντράς έφτιαξε γήπεδο αντισφαίρισης στο σπίτι του κι εκεί προπονούσε πολλούς αθλητές ή αθλήτριες. Ανάμεσα τους ο γιος του Ραμανάθαν Κρίσναν και ο εγγονός του Ραμές Κρίσναν, η Λαξμί Μαχαντεβάν και άλλα έπειτα αστέρια του Ινδικού τέννις. Δισέγγονος του είναι επίσης ο Σανκάρ Κρίσναν και η Χαγιάτι Κρίσναν επίσης πρωταθλητές της αντισφαίρισης. Είχε διατελέσει και προπονητής της Εθνικής Ινδίας για το Κύπελλο Ντέιβις.

Κατά την διάρκεια του κινήματος για την ανεξαρτησία της Ινδίας επέστρεψε με την οικογένεια του στην Τεκανσί για να είναι μακριά από τις ταραχές και το 1950 επέστρεψαν μόνιμα ποια στο Μαντράς.

Παραπομπές
----------

1. 1 2  The Hindu, TKR: a pioneer and a perfectionist, ανακτήθηκε στις 9 Ιανουαρίου 2018, (Αγγλικά)
2. 1 2 3 4 5 6 7 8  An unsung hero who coached two legends - Sportstarlive[*νεκρός σύνδεσμος*], ανακτήθηκε στις 9 Ιανουαρίου 2018, (Αγγλικά)
3. ↑  *The Hindu*, άρθρο : For the love of the game, ανακτήθηκε 9 Ιανουαρίου 2018, (Αγγλικά)
Μπασκίρ από την φυλή Τελέου
Το **Τελέου** (άλλα ονόματα: Τελγιάου, Τιελέ, Τελί, Τέλε, Τιλγιάου, Τέλεου, Τιλέου, Τελές, στα μπασκιρικά: *Теләү*) είναι το όνομα του γένους ως μέρος των Μπασκίρ από την φυλή Ταμπίν[*ασαφές*]. Εθνογραφική ομάδα με το όνομα Τελέου υπάρχει στους Καζάκους (ως μέρος της Μικρής Ορδής) και στους Ουζμπέκους (ως μέρος των Κουράμα), με τα ονόματα Τιελί, ως Τιλεουκούσι στους Καρακαλπάκους, ως Τελέβ μεταξύ των Κιργίζιων και ως Τιελέ μεταξύ των Νογκάι.

Φυλετικές γραμμές από τους Τελέου
---------------------------------

Οι φυλετικές γραμμές[*ασαφές*] από τους Τελέου είναι οι Μπεσέι, Καζάκ, Κάιπ, Κιζίλμπας-Κατάι, Κιπσάκ, Μεσκέου, Τουκ, Τουμπάλ, Χάρι, Χένεκ, Μπούρε, Ουφ-Σουραμάν).

Η τάμγκα (φυλετική σφραγίδα) 'Γιαγκιλμπάι-Κογιάς" των Μπασκίρων-Τελέου

Επώνυμα
-------

Τα επώνυμα των Τελέου είναι Αχάνοφ, Γκαρίποφ, Ισμουράτοφ, Λουκμάνοφ, Μουράτοφ, Σαϊτγκάλιν, Καλιάμοφ, Ζιναλίνοφ και άλλα.

Εθνοτική ιστορία
----------------

Στη μελέτη του, ο ερευνητής Ρ. Γ. Κουζέγιεφ σημειώνει ότι τα μπασκιρικά και καζακικά εθνωνύμια στην μορφή Τελέου κατάγονται από τους Τελεούτ.

Εθνωνύμια
---------

Το εθνωνύμιο Τελέου είναι Τιελέ στα Κινεζικά (鐵勒 ή 丁零). Ο Λ. Π. Ποτάποφ πιστεύει επίσης ότι οι βασικές τουρκόφωνες φυλετικές ομάδες των Τελεούτιων, Τελενγκίτων και Τέλες διατήρησαν στο όνομά τους το αρχαίο εθνωνύμιο Τιελέ.

Παραπομπές
----------

1. ↑  Кузеев Р.Г. Происхождение башкирского народа. М. Наука, 1974, С.295.
2. ↑  Жданко Т.А. Очерки исторической этнографии каракалпаков (родо-племенная структура и расселение в XIX-начале ХХ в.). ТИЭ, новая серия, Т.IX. М.-Л. 1950, С. 167.
3. ↑  Камалов А.А. Камалова Ф.У. Атайсал.-Уфа: Башкирское книжное издательство «Китап», 2001.
4. ↑  Башкирско-русский словарь, издательство "ДИГОРА", "Русский язык", Москва.
5. ↑  Кузеев Р. Г. Происхождение башкирского народа. М. Наука, 1974, С. 226.
6. ↑  Потапов Л. П. Этнический состав и происхождение алтайцев, С. 45.
Ο **Τσεν Σινγκ** ( Κινέζικα: 陈惺 ; Ιούλιος 1921 – 15 Μαΐου 2009) ήταν Κινέζος υδρολόγος που συμμετείχε στο σχεδιασμό του φράγματος Banqiao.

Ο Τσεν γεννήθηκε στο Ναντζίνγκ και ήταν ένθερμος επικριτής της κυβερνητικής πολιτικής κατασκευής φραγμάτων, η οποία περιλάμβανε πολλά φράγματα στη λεκάνη. Είχε συστήσει 12 υδροφράχτες για το φράγμα Banqiao, αλλά κατασκευάστηκαν 5 και ο Τσεν Σινγκ επικρίθηκε ως υπερβολικά συντηρητικός. Άλλα φράγματα του έργου, συμπεριλαμβανομένου του φράγματος Shimantan, είχαν παρόμοιες μειώσεις των χαρακτηριστικών ασφαλείας και ο Chen απομακρύνθηκε από το έργο. Το 1961, μετά την εμφάνιση προβλημάτων με το σύστημα ύδρευσης, επέστρεψε για να τον βοηθήσει. Ο Τσεν συνέχισε να είναι ειλικρινής επικριτής του συστήματος και απομακρύνθηκε ξανά από το έργο.

Τον Αύγουστο του 1975, το φράγμα Banqiao και το φράγμα Shimantan αστόχησαν όταν κατακλύστηκαν από τον Τυφώνα Νίνα, όπως είχε προειδοποιήσει ο Chen. Η αστοχία τους κατέστρεψε άλλα 60 φράγματα κατάντη.

Τη δεκαετία του 1980, ο Τσεν συμμετείχε στον οργανισμό Agri-Energy Roundtable (AER), παρακολουθώντας και μιλώντας σε πολλά συνέδρια στην παγκόσμια σκηνή και έγινε ο πρώτος Κινέζος που εντάχθηκε στο διοικητικό συμβούλιο της AER. Το 1984 ο Τσεν συνεργάστηκε με τον επαρχιακό του κυβερνήτη, Χε Ζουκάνγκ, για να προσκαλέσουν μια διεθνή επενδυτική αποστολή -που οργανώθηκε αργότερα από την AER- η οποία αποδείχθηκε επιτυχημένη στο να προσελκύσει την παγκόσμια προσοχή στους πόρους και τις ευκαιρίες στην κεντρική Κίνα.

Πέθανε τον Μάιο του 2009 σε ηλικία 87 ετών

Βιβλιογραφικές αναφορές
-----------------------

1. ↑  Watkins, Thayer. «The Catastrophic Dam Failures in China in August 1975». San José State University, Department of Economics. Αρχειοθετήθηκε από το πρωτότυπο στις 23 Δεκεμβρίου 2019. Ανακτήθηκε στις 1 Νοεμβρίου 2021.
2. ↑  «一位老专家的反思: 科学治水得水利 不科学治水得水害»]. 2006-02-27. Αρχειοθετήθηκε από το πρωτότυπο στις June 12, 2018. .
3. ↑  Yi, Si (1998), «The World's Most Catastrophic Dam Failures: The August 1975 Collapse of the Banqiao and Shimantan Dams», στο: Dai, Qing, επιμ. *The River Dragon Has Come!: The Three Gorges Dam and the Fate of China's Yangtze River and Its People*, M.E. Sharpe, σελ. 25–38, ISBN 9780765633392, //books.google.com/books?id=R9w2RfP-mtQC
4. ↑  Wu, Tianyong; Yao, Wenshi; Fu'an; Jin, Huimin (2009). «坚持科学治水的一代典范——深切怀念良师益友陈惺同志 [Adhering to a generation model of scientific water management-deep memory of mentor and friend Comrade Chen Xing]». *河南水利与南水北调* **11**. Αρχειοθετήθηκε από το πρωτότυπο στις 2020-03-26.. Ανακτήθηκε στις 2021-11-01.
Το **Μυθιστόρημα των Τεσσάρων** είναι ένα μυθιστόρημα που γράφτηκε το 1958 από τέσσερις εκπροσώπους της Γενιάς του ’30, τους Άγγελο Τερζάκη, Στρατή Μυριβήλη, Ηλία Βενέζη και Μ. Καραγάτση. 

Εμπνευστής του μυθιστορήματος ήταν ο Γιάννης Μαρής και σύμφωνα με μαρτυρίες οι συγγραφείς πείσθηκαν να συμμετάσχουν στην απόπειρα μετά από αρκετές αμφιβολίες. Όρος της συμφωνίας ήταν να μην υπάρχει καμία συνεννόηση των συγγραφέων σχετικά με την εξέλιξη της πλοκής: ο κάθε συγγραφέας θα συνέχιζε την αφήγηση από εκεί που την άφησε ο προηγούμενος εκμεταλλευόμενος με όποιον τρόπο ήθελε το υλικό των προηγουμένων ενοτήτων. Η δημοσίευση του έργου θα γινόταν στην εφημερίδα *Ακρόπολις* σε οκτώ εβδομαδιαίες συνέχειες και η σειρά θα καθοριζόταν με κλήρωση, ενώ ο τίτλος δόθηκε κατόπιν προτάσεων των αναγνωστών της εφημερίδας. 

Οι συνέχειες του μυθιστορήματος δημοσιεύθηκαν από τις 2 Μαρτίου 1958 έως τις 26 Απριλίου 1958 και η σειρά των συγγραφέων ήταν η εξής: Μυριβήλης, Καραγάτσης, Τερζάκης, Βενέζης για τον πρώτο κύκλο των τεσσάρων εβδομάδων και αμέσως ακολούθησε ο δεύτερος κύκλος με την ίδια σειρά.

Παραπομπές
----------

1. ↑  Βενέζης, Καραγάτσης, Μυριβήλης, Τερζάκης, Το μυθιστόρημα των τεσσάρων, εκδ.Βιβλιοπωλείον της Εστίας, Αθήναι, 2002 (15η εκδ), σελ.9
2. ↑  Βενέζης, Καραγάτσης, Μυριβήλης, Τερζάκης, Το μυθιστόρημα των τεσσάρων, εκδ.Βιβλιοπωλείον της Εστίας, Αθήναι, 2002 (15η εκδ), σελ.9

Πηγές
-----

* Βενέζης, Καραγάτσης, Μυριβήλης, Τερζάκης, Το μυθιστόρημα των τεσσάρων, εκδ.Βιβλιοπωλείον της Εστίας, Αθήναι, 2002 (15η εκδ)

Εξωτερικοί σύνδεσμοι
--------------------

* Το *Μυθιστόρημα των Τεσσάρων* και νεότερες απόπειρες.
Το ***Χρυσάφι του Πειρατή*** είναι το πρώτο έργο κόμικς του Γουώλτ Ντίσνευ σε σενάριο του Μπομπ Καρπ. Παρατηρήτε ότι αυτή η πρώτη ιστορία είναι μεγαλύτερη σε σχέση με τις άλλες προγενέστερες. Στα ελληνικά δημοσιεύτηκε στον τομο *Η Μεγάλη Βιβλιοθήκη της Disney* (τον πρώτο) όπου έχει και μια άλλη ιστορία του Καρλ Μπαρκς με τίτλο *Ο Πλούτο Σώζει το Πλοίο* που έχει ελάχιστους διαλόγους. Ο πρώτος εχθρός του Ντόναλντ Ντακ αρχικά ήταν ο μαύρος Πητ όπως φαίνεται σε αυτήν την ιστορία αλλά και σε μικρά ασπρόμαυρα σκετσάκια. Αλλά επίσης και από παλιά ήταν εχθρός του Μίκι Μαους μιας και είναι παλιοί χαρακτήρες. Όμως ο Καρλ Μπαρκς εφόσον έγραφε (ειδικά αργότερα) ιστορίες αποκλειστικά με πάπια δεν τον χρησιμοποίησε πολλές φορές. Βασικά η μόνη του ιστορία (όχι ασπρόμαυρο σκετσακι) του Καρλ Μπαρκς με τον Μίκι είναι το «μυστήριο του κόκκινου καπέλου». 

Επίσης «το Χρυσάφι του πειρατή» δείχνει και έναν άλλο σπάνιο ήρωα τον κιτρινονομύτη παπαγάλο. Είναι ένας οξύθυμος χαρακτήρας με ναυτική εμπειρία. Ο Καρλ Μπαρκς από παλιά έγραφε ιστορίες με περιπέτεια και θησαυρούς και αρκετά συχνά βασιζόταν σε πραγματικά μέρη και μύθους που υπήρχαν όπως λέει και ο Ντον Ρόσα στο βραβευμένο έργο του *Ο Βίος και η Πολιτεία του Σκρουτζ Μακ Ντακ*.

Το σίγουρο είναι ότι μόλις ανακάλυψε τον κεντρικό και πασίγνωστο ήρωα του τον Σκρουτζ Μακ Ντακ οι περιπέτειες έγιναν πολύ πιο πλούσιες. 

Το *Χρυσάφι του Πειρατή* είναι η πρώτη μεγάλη ιστορία του Καρλ Μπαρκς με τον Ντόναλντ και τα ανιψάκια του.
Το **Δημοτικό Στάδιο Κιλκίς** έχει χωρητικότητα 6.000 φιλάθλων. 

Το γήπεδο περιέχει φυσικό χλοοτάπητα και στίβο. Είναι έδρα του Κιλκισιακού μετά την συγχώνευση της τοπικής ΑΕΚ, του Άρη και του Μεγάλου Αλέξανδρου Κιλκίς. Το γήπεδο έχει προβολείς αλλά δεν έχουν τοποθετηθεί ακόμα πλαστικά καρεκλάκια. 

Το γήπεδο διαχειρίζεται ο δήμος Κιλκίς και βρίσκεται στο Κιλκίς απέναντι από το 1ο Γυμνάσιο της πόλης.

Το στάδιο επίσης χρησιμοποιείται απο ομάδες στίβου, από τον Αλέξανδρο Κιλκίς για τους αγώνες της Γ' Εθνικής της περιόδου 2018-19 και πολλές φορές από την ΕΠΣ Κιλκίς

Εγκαταστάσεις
-------------

Στις εγκαταστάσεις του χώρου του σταδίου περιλαμβάνονται:

* Στίβος, επιστρωμένος με ταρτάν 6 διαδρομών
* σκάμματα αλμάτων
* Γυμναστήριο
* Αποδυτήρια

Πηγές
-----

* Στάδιο Κιλκίς
Συντεταγμένες: 39°18′31.25″N 22°38′48.14″E﻿ / ﻿39.3086806°N 22.6467056°E﻿ / 39.3086806; 22.6467056

Ο **Τεκές των Ασπρογείων**, παλαιότερα γνωστός ως **Ιρενί Τεκές**, ήταν αλβανικός τεκές, (δηλαδή μέρος συνάθροισης δερβίσηδων), που βρίσκεται στον Δήμο Πολυδάμαντα της περιφέρειας των Φαρσάλων στο χωριό Άνω Ασπρόγεια, άλλοτε Ιρενί.

Ο τεκές αυτός βρίσκονταν μέσα σε μια κατάφυτη τοποθεσία και τιμόταν στο όνομα του δερβίση Ντουρμπαλού, εξ ου το όνομά του. Υπολογίζεται ότι πρέπει να ανεγέρθηκε περίπου το 1770, από Έλληνα μοναχό όπου αργότερα καταλήφθηκε από Μεβλεβήδες.

Στα μέσα της δεκαετίας του 1930, σε κάποια επίσημη διέλευση βασιλέως ή πρωθυπουργού από την περιοχή, βρέθηκε να κατοικείται από 6 Αλβανούς υπερήλικους δερβίσηδες υπό τον ηγούμενό τους Κιαξήμ Μπαμπά. Ο τεκές διέθετε επίσης και προσωπικό άνω των 20 ατόμων, για διάφορες εργασίες εσωτερικές και εξωτερικές αγροτικές με το οποίο εξυπηρετούνταν.
Οι Μεβλεβήδες δερβίσηδες του Ιρενί Τεκέ ήταν πολύ φιλόξενοι. Έξω από τον αυλόγυρο του τεκέ υπήρχε ένα μικρό τέμενος, καλούμενο «τέμενος Ντουρμπαλού», το οποίο ήταν πρώην χριστιανικό κτίσμα, ξωκλήσι, τιμώμενο επ' ονόματι του αγίου Γεωργίου.

Σημειώνεται ότι στον Τεκέ των Ασπρογείων είχαν καταφύγει από το 1925 πολλοί σημαίνοντες Αλβανοί, εχθρικά διακείμενοι προς τον Αλβανό βασιλέα Αχμέτ Ζώγου, ο οποίος τους καταδίωκε ως φιλικά προσκείμενους στον Φαν Νόλη, βρίσκοντας σ' αυτό, και εκ μέρους της ελληνικής πολιτείας, ευπρόσδεκτο άσυλο.

Σήμερα ο Τεκές των Ασπρογείων ελάχιστα θυμίζει την αλλοτινή του δόξα. Πρόκειται για ένα τελείως εγκαταλελειμμένο διώροφο κτίσμα, περίπου 7 Χ 10 μέτρα, του οποίου παράθυρα, πόρτες και εσωτερικό χαγιάτι έχουν καταστραφεί, η δε σκεπή του έχει σχεδόν καταρρεύσει. Διατηρείται όμως σε καλή κατάσταση το τέμενος (τζαμί) της μονής και κάποιοι τάφοι δερβίσηδων γύρω από αυτό.

Παραπομπές
----------

1. ↑  www.dimosfarsalon.gr/culture/aksiotheata-mnhmeia/thriskeutika-mnimeia/albaniki-moni-tekes-ntourmali.
2. ↑  moderndiplomacy.eu/2018/07/20/the-muslim-saint-of-a-greek-orthodox-city/.

Πηγές
-----

* *Μεγάλη Ελληνική Εγκυκλοπαίδεια*, Π. Δρανδάκη, τομ. ΙΓ΄, σελ. 187.
* Hasluck, Frederick W. *Χριστιανισμός και ισλάμ την εποχή των σουλτάνων*. Αθήνα: Εκδόσεις Εκάτη, 2004.
* Ψημένος, Στέφανος. *Ανεξερεύνητη Θεσσαλία και Βόρεια Στερεά*, Road, 2003. ISBN 9608481007.
* Τσιακούμης, Παναγιώτης. *Ο τεκές των Μπεκτασήδων στο Ιρενί Φαρσάλων*.
* *H Καθημερινή*: Μια ιστορία χωρίς «χρυσόβουλα»[*νεκρός σύνδεσμος*]
***Το έγκλημα του Συλβέστρ Μπονάρ*** (γαλλικός τίτλος: *Le Crime de Sylvestre Bonnard*) είναι το πρώτο μυθιστόρημα του Ανατόλ Φρανς, που εκδόθηκε το 1881. Με αυτό το έργο, ένα από τα πρώτα του έργα γραμμένα εξ ολοκλήρου σε πεζό, έγινε γνωστός ως μυθιστοριογράφος, έως τότε ήταν κυρίως γνωστός ως ποιητής συνδεδεμένος με τον κύκλο των Παρνασσιστών ποιητών. Το μυθιστόρημα έλαβε το βραβείο της Γαλλικής Ακαδημίας.

Το 1929 διασκευάστηκε σε ομότιτλη γαλλική βωβή ταινία.

Περίληψη
--------

Ο Σιλβέστρ Μπονάρ, μέλος του Ινστιτούτου της Γαλλίας, είναι φιλόλογος, γλωσσολόγος και ιστορικός ειδικευμένος στη μελέτη του μοναστικού κόσμου, προικισμένος με μεγάλη πολυμάθεια. Ζει με τη γάτα του, περιτριγυρισμένος από ακριβά βιβλία και γκρινιάρηδες αλλά αφοσιωμένους υπηρέτες, στο παρισινό διαμέρισμά του, που ο ίδιος ονομάζει «πόλη των βιβλίων». Αυτός ο παθιασμένος βιβλιόφιλος ζει ανάμεσα στα βιβλία του και ξεκινάει μια έρευνα, στο Παρίσι και στη Σικελία, αναζητώντας ένα σπάνιο χειρόγραφο, τη γαλλική έκδοση του πολύτιμου χειρογράφου του Χρυσού Θρύλου, το οποίο τελικά, μετά από πολλές περιπέτειες, αποκτά.

Ο Σιλβέστρ Μπονάρ είναι ένας ηλικιωμένος πλέον εργένης, βίωσε ωστόσο κι αυτός τον πόνο του έρωτα σε νεαρή ηλικία. Η αγαπημένη του ονομαζόταν Κλεμεντίν, αλλά οι περιστάσεις της ζωής τους χώρισαν. Εντελώς τυχαία, κατά τη διάρκεια της απογραφής μιας βιβλιοθήκης κοντά στο Μελάν, γνωρίζει την εγγονή της Κλεμεντίν, την ορφανή και φτωχή νεαρή Ζαν και γοητεύεται αμέσως από τη φρεσκάδα και την απλότητά της. Στη μνήμη της γυναίκας που κάποτε αγάπησε, ο Σιλβέστρ Μπονάρ αναλαμβάνει να της εξασφαλίσει ένα λαμπρό μέλλον. Αλλά η Ζαν βρίσκεται υπό την κηδεμονία του Μετρ Μους, ενός αυστηρού συμβολαιογράφου που την έχει βάλει εσωτερική στο οικοτροφείο για νεαρές κυρίες της δεσποινίδας Πρεφέρ.

Για να προστατεύσει την κοπέλα από τον καταχρηστικό κηδεμόνα της, αγνοώντας τις συμβάσεις και ακόμη και τον νόμο, διαπράττει ένα ιδιότυπο έγκλημα: την απαγάγει και την φροντίζει με ανιδιοτελή στοργή. Όταν ο συμβολαιογράφος εξαφανίζεται μετά από υπεξαίρεση χρημάτων, ο Σιλβέστρ Μπονάρ γίνεται ο νόμιμος κηδεμόνας της Ζαν. Η νεαρή κοπέλα αργότερα θα παντρευτεί έναν φοιτητή του κ. Μπονάρ.

Ελληνικές μεταφράσεις
---------------------

* *Το έγκλημα του Σιλβέστρ Μπονάρ*, μυθιστόρημα

— μτφ. Ιουλιέττα Ράλλη & Καίτη Χατζηδήμου (εκδ. "Πάπυρος", 1971)
— μτφ. Άρης Δικταίος (εκδ. "Γκοβόστης", 1973)
— μτφ. Δημήτρης Ζορμπαλάς (εκδ. Ψυχογιός, 1984)
— μτφ. Ρενέ Ψυρούκη (εκδ. "Ντουντούμης", 1984)

Παραπομπές
----------

1. ↑ . «babelio.com/livres/France-Le-crime-de-Sylvestre-Bonnard».
2. ↑ . «imdb.com/title/Le crime de Sylvestre Bonnard/1929».
3. ↑ . «lelivredechevet.unblog.fr/2010/08/01/le-crime-de-sylvestre-bonnard-france-anatole/».
4. ↑ . «bibliothequenumerique.tv5monde.com/livre/265/Le-Crime-de-Sylvestre-Bonnard».
5. ↑ . «wikisummaries.org/the-crime-of-sylvestre-bonnard-characters». [*νεκρός σύνδεσμος*]
6. ↑ . «argoul.com/2013/06/01/anatole-france-le-crime-de-sylvestre-bonnard/».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNE: XX2329056

 |

 |
Η **Τσεν Σι-χσιν** (κινεζ. 陳詩欣, *Chen Shih-hsin*, γεννήθηκε στις 16 Νοεμβρίου 1978), υπήρξε η πρώτη αθλήτρια από την Ταϊβάν που κέρδισε ποτέ χρυσό μετάλλιο σε Ολυμπιακούς Αγώνες. Αυτό έγινε στην κατηγορία των 49 κιλών του τάε κβον ντο, στους Ολυμπιακούς Αγώνες της Αθήνας, στις 26 Αυγούστου 2004. Στους ίδιους Ολυμπιακούς Αγώνες, την ίδια ημέρα, ήρθε και το πρώτο χρυσό ολυμπιακό μετάλλιο στην ιστορία της χώρας από άνδρα αθλητή, συγκεκριμένα από τον Τσου Μου-γιεν, επίσης στο τάε κβον ντο.

Προτού συμβεί αυτό, η Τσεν είχε ήδη αναγνωρισθεί ως ένα από τα «Δέκα Εξέχοντα Νέα Πρόσωπα» της Ταϊβάν το έτος 2001, καθώς σε ηλικία μόλις 16 ετων, το 1994, είχε κερδίσει χρυσό μετάλλιο στο Παγκόσμιο Πρωτάθλημα Τάε Κβον Ντο Νέων στην Τζώρτζταουν και το 1996 επίσης το χρυσό μετάλλιο στο Παγκόσμιο Πρωτάθλημα Τάε Κβον Ντο Νέων, στο Ρίο ντε Τζανέιρο. Τον Μάιο του 2001, στην κατηγορία των γυναικών πλέον του τάε κβον ντο, η Τσεν πήρε το χρυσό μετάλλιο στους Γ΄ Αγώνες Ανατολικής Ασίας, που διεξάχθηκαν στην Οσάκα της Ιαπωνίας. Επίσης το 2001 κατέκτησε το χρυσό μετάλλιο στο Παγκόσμιο Κύπελλο, που διεξάχθηκε στην πόλη Χο Τσι Μιν του Βιετνάμ. Το επόμενο έτος 2002 κατέκτησε και πάλι την πρώτη θέση στους 14ους Ασιατικούς Αγώνες, που έλαβαν χώρα στην πατρίδα του αθλήματος, την Κορέα (συγκεκριμένα στην πόλη Μπούσαν). Στον τελικό αγώνα νίκησε τη Βιετναμέζα Νγκουγιέν Θι Χουγιέν Ντιέου.

Η κορυφαία ωστόσο επιτυχία ολόκληρης της σταδιοδρομίας της Τσεν ήταν αναμφισβήτητα το ολυμπιακό χρυσό μετάλλιο του 2004. Αγωνιζόμενη όπως πάντοτε στην ελαφρότερων βαρών (από τις 4) κατηγορία των έως 49 χιλιογράμμων, την παλαιότερα γνωστή ως «κατηγορία μυίας», η Τσεν νίκησε στον τελικό, στο Ολυμπιακό Γήπεδο Χειροσφαίρισης και Ταεκβοντό στο Παλαιό Φάληρο, την Κουβανή Γιανέλις Λαβράδα με σκορ 5-4, αλλά ευκολότερα από όσο δείχνει το τελικό σκορ. Στην πορεία προς τον τελικό, η ύψους 1,66 μέτρων Τσεν είχε νικήσει την ίδια ημέρα κατά σειρά τη Νεπαλέζα αθλήτρια Σανγκίνα Μπαϊντυά με σκορ 4-0, την Κολομβιανή Γκλάντυς Α. Μόρα με 1-0 και στον ημιτελικό την ουγγρικής καταγωγής Καναδή Ιβέτ Γκόντα, οκτώ χρόνια νεότερη της Τσεν, με 3-2.

Σε 26 καταγεγραμμένους επίσημους αγώνες της, η Τσεν έχει νικήσει στους 24, ποσοστό 92,3 %.

Σήμερα η Τσεν Σι-χσιν εργάζεται ως αναπληρώτρια καθηγήτρια φυσικής αγωγής στο Πανεπιστήμιο της Ταϊπέι (στο Tianmu Campus).

Παραπομπές
----------

1. ↑  Lin, Chieh-yu (27 Αυγούστου 2004). «Taekwondo team wins two gold medals». Taipei Times.. Ανακτήθηκε στις 23 Δεκεμβρίου 2014.
2. ↑  «Chinese Taipei wins two golds in taekwondo». People's Daily. 27 Αυγούστου 2004. Αρχειοθετήθηκε από το πρωτότυπο στις 2016-03-04.. Ανακτήθηκε στις 23 Δεκεμβρίου 2014.

Εξωτερικοί σύνδεσμοι
--------------------

* Η Τσεν Σι-χσιν στο *taekwondodata.com*
Ο **Τσελεπίτσαρης** ήταν ένας λαϊκός τύπος φουστανελοφόρος της παλιάς Αθήνας. Το κανονικό του όνομα ήταν Τσέλιος Πίτσαρης που όμως είχε συμμετάσχει επικεφαλής μικρού σώματος στην επανάσταση της Θεσσαλίας του 1878 και είχε πολεμήσει στη μάχη της Μακρυνίτσας.  

Αργότερα μη έχοντας εργασία του προσφέρθηκε από τον Δήμο Αθηναίων θέση φανοκόρου που όμως ο Τσελεπίτσαρης δεν την δέχθηκε θεωρώντας την πολύ υποτιμητική για ένα "Καπετάνιο του Αγώνα" με συνέπεια να περιέλθει σε φτώχεια. Όμως για την κακοδαιμονία του περιερχόμενος τους δρόμους της Αθήνας αναθεμάτιζε τον Χαρίλαο Τρικούπη και πρωτοστατούσε σε όλες τις εναντίον του διαδηλώσεις. Έμπαινε επικεφαλής των διαδηλωτών ή εύρισκε "μαρίδα" παιδιών από γειτονιές και περιζωσμένος με το "κορδόνι", κομματικό έμβλημα του Θ. Δηλιγιάννη και υψώνοντας με τη γκλίτσα του ένα παλιοτσάρουχο, ως έμβλημα της έντιμης φτώχειας του κραύγαζε διάφορα συνθήματα ρυθμικά, μεταξύ των οποίων και χαρακτηριστικότερα ήταν: "κάτω ο πετρέλαιος", "κάτω ο πακετάκιας" υπονοώντας τον Τρικούπη που είχε υπαγάγει το πετρέλαιο και τον καπνό στο μονοπώλιο.  

Ο Τσελεπίτσαρης που διέμενε στη περιοχή του Θησείου πέθανε στα τέλη του 19ου αιώνα.

Δείτε επίσης
------------

* Τσέλιος Πίτσαρης

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.17ος, σελ.899.